**Sărutul**

*Nicu Hăloiu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Sărutul

Doar tu să nu mă uiți apoi

de-o fi să plec vreodată,

când iese luna pe zăvoi,

albă și marmorată!

Iar când stele-or străluci

pe bolta nopții clare,

în vise eu îți voi veni

ca să-ți ridic altare!

Și pe albastrul cer întins

când îți ridici privirea,

îmi vei vedea focul nestins

ce l-a aprins iubirea!

Iar dacă te-or potopi

durerile-amintirii,

să știi că mă poți simți

când mângâi trandafirii!

Sau mă vei simți-ntre lumi

de te-oi gândi la mine,

când primăvara vine,

înmiresmând salcâmi!

Dar nu mor, ci doar mă mut

în lumea-aceea-n care,

nimic acolo nu-i născut

și unde nu se moare!

Iar când păru-ți va fi nins,

albit de fulgi de nea,

privind pe cer albastru-ntins,

voi fi-n privirea ta!

Din lumea în care-ajung

mă voi gândi la tine

și la ochii care-ți plâng,

că-ți amintești de mine!

De lacrima ți-o voi sorbi,

când ți se va prelinge,

doar tu simți-vei că voi fi,

sărutul ce te-atinge!